A korszak eseményei is szóba kerülnek a filmben. Dánia, Kwinto régi barátja és tettestársa, nagy focirajongó. Szerepel a filmben az 1934-es Viktoria Berliner FC elleni Polonia Warszawa labdarúgó mérkőzés, illetve Dánia azt mondja a rablás utáni osztozkodásnál, hogy ha egy hónappal ezelőtt kapja ezt a pénzt, akkor elment volna Rómába a futball világbajnokságra. (1934-ben Olaszországban rendezték a második labdarúgó-világbajnokságot, Lengyelország azonban nem vett részt rajta.)